Toinen komission direktiivi 80/510/ETY, annettu 2 päivänä toukokuuta 1980, suoraan käytettävien rehujen pitämisestä kaupan annetun direktiivin 77/101/ETY liitteen muuttamisesta



Virallinen lehti nro L 126 , 21/05/1980 s. 0012 - 0013

Suomenk. erityispainos Alue 3 Nide 12 s. 0033

Kreikank. erityispainos: Luku 03 Nide 28 s. 0169

Ruotsink. erityispainos Alue 3 Nide 12 s. 0033

Espanjank. erityispainos: Luku 03 Nide 18 s. 0017

Portugalink. erityispainos: Luku 03 Nide 18 s. 0017



TOINEN KOMISSION DIREKTIIVI, annettu 2 päivänä toukokuuta 1980, suoraan käytettävien rehujen pitämisestä kaupan annetun direktiivin 77/101/ETY liitteen muuttamisesta (80/510/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon suoraan käytettävien rehujen pitämisestä kaupan 23 päivänä marraskuuta 1976 annetun neuvoston direktiivin 77/101/ETY (), sellaisena kuin se on viimeksi muutettuna neuvoston direktiivillä 79/797/ETY (), ja erityisesti sen 10 artiklan, sekä katsoo, että tieteen ja tekniikan kehitys huomioon ottaen edellä mainitun direktiivin liitettä on muutettava sallittujen enimmäispoikkeamien osalta, jos virallisessa tarkastuksessa todetaan, että suoraan käytettävän rehun koostumus poikkeaa valmistajan ilmoittamasta koostumuksesta, nämä sallitut enimmäispoikkeamat ovat tarpeen sellaisten poikkeamien sallimiseksi, jotka johtuvat käytettävästä rehujen näytteenottomenetelmästä, valmistusprosessista tai analyyttisestä virheestä, nykyisiä sallittuja enimmäispoikkeamia on tarkistettava ottaen huomioon rehuseosten tarkastuksiin sovellettavat enimmäispoikkeamat, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 77/101/ETY liitteessä olevan A osan 2.5 kohta seuraavasti: "2.5. Jos direktiivin 12 artiklassa tarkoitetussa virallisessa tarkastuksessa havaitaan, että suoraan käytettävän rehun ravintoainekoostumus poikkeaa ilmoitetusta pitoisuudesta sen arvoa alentavaan suuntaan, sallitaan seuraavat enimmäispoikkeamat: a) Raakavalkuaisen osalta: P 2 yksikköä, kun ilmoitettu pitoisuus on vähintään 20 %, P 10 % ilmoitetusta pitoisuudesta, kun ilmoitettu pitoisuus on alle 20 %, mutta vähintään 10 %, P 1 yksikkö, kun ilmoitettu pitoisuus on alle 10 %. b) Kokonaissokerien, pelkistävien sokerien, sakkaroosin, laktoosin ja glukoosin (dekstroosin) osalta: P 2 yksikköä, kun ilmoitettu pitoisuus on vähintään 20 %, P 10 % ilmoitetusta pitoisuudesta, kun ilmoitettu pitoisuus on alle 20 %, mutta vähintään 5 %, P 0,5 yksikköä, kun ilmoitettu pitoisuus on alle 5 %. c) Tärkkelyksen ja inuliinin osalta: P 3 yksikköä, kun ilmoitettu pitoisuus on vähintään 30 %, P 10 % ilmoitetusta pitoisuudesta, kun ilmoitettu pitoisuus on alle 30 %, mutta vähintään 10 %, P 1 yksikkö, kun ilmoitettu pitoisuus on alle 10 %. d) Raakarasvojen osalta: P 1,8 yksikköä, kun ilmoitettu pitoisuus on vähintään 15 %, P 12 % ilmoitetusta pitoisuudesta, kun ilmoitettu pitoisuus on alle 15 %, mutta vähintään 5 %, P 0,6 yksikköä, kun ilmoitettu pitoisuus on alle 5 %. e) Raakakuidun osalta: P 2,1 yksikköä, kun ilmoitettu pitoisuus on vähintään 14 %, P 15 % ilmoitetusta pitoisuudesta, kun ilmoitettu pitoisuus on alle 14 %, mutta vähintään 6 %, P 0,9 yksikköä, kun ilmoitettu pitoisuus on alle 6 %. f) Kosteuden ja raakatuhkan osalta: P 1 yksikkö, kun ilmoitettu pitoisuus on vähintään 10 %, P 10 % ilmoitetusta pitoisuudesta, kun ilmoitettu pitoisuus on alle 10 %, mutta vähintään 5 %, P 0,5 yksikköä, kun ilmoitettu pitoisuus on alle 5 %. g) Kokonaisfosforin, natriumin, kalsiumkarbonaatin, kalsiumin, magnesiumin, happoluvun ja petrolieetteriin liukenemattoman aineksen osalta: P soveltuvin osin, 1,5 yksikköä, kun ilmoitettu pitoisuus (arvo) on vähintään 15 % (15), P soveltuvin osin, 10 % ilmoitetusta pitoisuudesta (arvosta) kun ilmoitettu pitoisuus on alle 15 % (15), mutta vähintään 2 % (2), P soveltuvin osin, 0,2 yksikköä, kun ilmoitettu pitoisuus (arvo) on alle 2 % (2). h) Suolahappoon liukenemattoman tuhkan ja NaCl:nä ilmoitettujen kloridien osalta: P 10 % ilmoitetusta pitoisuudesta, kun ilmoitettu pitoisuus on vähintään 3 %, P 0,3 yksikköä, kun ilmoitettu pitoisuus on alle 3 %. i) Karoteenin, A-vitamiinin ja ksantofyllin osalta: P 30 % ilmoitetusta pitoisuudesta. j) Metioniinin, lysiinin ja haihtuvien typellisten emästen osalta: P 20 % ilmoitetusta pitoisuudesta." 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 1 päivänä tammikuuta 1981 ja niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 2 päivänä toukokuuta 1980. Komission puolesta Finn GUNDELACH Varapuheenjohtaja () EYVL N:o L 32, 3.2.1977, s. 1 () EYVL N:o L 239, 22.9.1979, s. 53